Согласно „*Правилата за балансирање на ЕЕС*” (Службен весник бр. 179/2019), „*Правила за измена и дополнување на Правилата за балансирање на ЕЕС*” (Службен весник бр. 242/2019), како и „*Правилата за набавка на mFRR балансен капацитет и енергија*”, усвоени од Управниот Одбор на АД МЕПСО со одлука 02-5814/16, и одлуката 02-6692/17 за *„Измена на Правилата за набавка на mFRR балансен капацитет и енергија*”, *„Правила за изменување на правилата за балансирање на ЕЕС” (Службен весник бр. 49/2020)* се изработува:

**И З В Е Ш Т А Ј**

**за спроведена аукција за набавка на mFRR балансен капацитет за април 2021**

Постапката за набавка на mFRR балансен капацитет започна со поднесување на Барање за реализација на набавка на системски услуги бр. 09-7732 од 10.12.2020 година од страна на Подружница ОЕПС до Генералниот Директор на АД МЕПСО.

Врз основа на ова Барање, Генералниот Директор на АД МЕПСО донесе Одлука бр. 09-7732/1 од 11.12.2020 година за отпочнување на постапката за реализација на набавка на mFRR балансен капацитет и балансна енергија за балансирање на електроенергетскиот систем во периодот од 00:00 часот на 01 јануари 2021 година до 24:00 часот на 31 декември 2021 година.

ОЕПС по донесувањето на Одлуката за отпочнување на набавка на mFRR балансен капацитет, направи објава на аукцијата за набавка на mFRR балансен капацитет и балансна енергија бр. 09-1521 од 10.03.2021 година и ги објави потребните количини за набавка на mFRR балансен капацитет и балансна енергија дефинирани во Табела 1, како и датумот и времето на извршување на аукцијата на веб страната на АД МЕПСО.

Поради технички проблеми со ММС платформата, согласно Правилата за балансирање на ЕЕС, на веб страната на АД МЕПСО беше објавено дека оние даватели на балансни услуги кои сакаат да учествуваат на месечната аукција за набавка на mFRR балансен капацитет и енергија за месец април се должни на 15.03.2021 година (понеделник), точно во 14:00 да ги доставаат понудите на еmail адресата: balancing@mepso.com.mk. Форматот на понудите во која треба да се испратат, беше пратен до сите даватели на балансни услуги по email. Во табела 1 се дадени количините за набавка на mFRR балансен капацитет и mFRR балансна енергија за месец април 2021.



**Табела 1: Количини за набавка на mFRR балансен капацитет**

На аукцијата имаше еден понудувач - АД ЕСМ Скопје.

Во Прилог 1 е претставенa табелa за месец април каде е даден приказ на побараната количина на mFRR балансен капацитет од страна на АД МЕПСО, понудената количина на mFRR балансен капацитет од страна на АД ЕСМ Скопје, доделената количина на mFRR балансен капацитет на аукцијата. Со понудите од АД ЕСМ Скопје задоволени се сите барани количини од страна на АД МЕПСО за регулација нагоре и регулација надолу.

ОЕПС изврши евалуација на сите понуди доставени од страна на Давателите на услуги за балансирање АД ЕСМ Скопје, од технички и финансиски аспект.

Согласно Член 14 од Правилата за набавка на mFRR балансен капацитет и направената евалуација на доставените понуди, ОЕПС ги прифати и потврди најповолните понуди за месец април дефинирани во табела во Прилог 2.



**Табела 2: Вкупен износ на набавката на mFRR балансен капацитет**

Согласно добиените понуди, во Табела 2 е претставен вкупниот износ на набавката за mFRR балансен капацитет за месец април 2021 година кој изнесува **853.632,00** **евра** со кои се обезбедуваат дневно вкупно **4.560,00 MW** **(**за регулација нагоре **3.360,00 MW по цена од 6,24 €/MW** и за регулација надолу **1.200,00 MW по цена од 6,24 €/MW)**.

Врз основа на овој извештај за спроведената месечна аукција за mFRR балансен капацитет, Генералниот Директор донесува одлука за избор на АД ЕСМ за најповолен понудувач на постапката.

Прилог 1: Табеларен приказ на доставените понуди на аукцијата за набавка на mFRR балансен капацитет за месец април



Прилог 2: Табеларен приказ на прифатените понуди на аукцијата за набавка на mFRR балансен капацитет за месец април







